LEO เลื่อนแผนร่วมทุน “คาร์ดินัล มาริไทม์” ไปไตรมาส 3 หลังเจอผลกระทบโควิด
LEO เลื่อนแผนร่วมทุน "คาร์ดินัล มาริไทม์" หลังเจอผลกระทบโควิด-ทำการประสานงานติดขัด คาดแล้วเสร็จไตรมาส 3 
LEO เลื่อนแผนร่วมทุน "คาร์ดินัล มาริไทม์" หลังเจอผลกระทบโควิด-ทำการประสานงานติดขัด คาดแล้วเสร็จไตรมาส 3
31 พ.ค. 2564

บริษัท ลีโอ โกบอล โลจิสติกส์ จำกัด (มหาชน) หรือ LEO เปิดเผยว่า บริษัทได้เลื่อนการเข้าลงทุนในบริษัทใหม่ บริษัท คาร์ดินัล มาริไทม์ (ประเทศไทย) จำกัด ออกไปก่อน โดยคาดจะดำเนินการจดทะเบียนตั้งบริษัทร่วมทุนแล้วเสร็จในไตรมาส 3/64 จากเดิมคาดแล้วเสร็จในเดือนพ.ค.64
ทั้งนี้เนื่องจากสถานการร์การระบาดของโควิด-19 ที่ได้กลับมาแพร่ระบาดระลอกใหม่ พบผู้ติดเชื้อเป็นจำนวนมากและมีการแพร่กระจายอย่างรวดเร็ว ประกอบกับบริษัทได้ให้ความสำคัญเกี่ยวกับแนวปฎิบัติตามการประกาศของภาครัฐในการขอความร่วมมือภาคเอกชนในการให้พนักงานสามารถปฎิบัติงานได้จากบ้าน (Work from home)
รวมทั้งทางบริษัทในเครือของบริษัท คาร์ดินัล มารีไทม์ ในต่างประเทศก็ประสบปัญหาเช่นเดียวกัน จึงเกิดความล่าช้าในการประชุมของกรรมการบริหารของทั้ง 2 บริษัท เกี่ยวกับการตัดสินใจเรื่องเงื่อนไขในการลงทุนและข้อตกลงระหว่างผู้ถือหุ้น รวมทั้งเกิดความล่าช้าในการประสานงานเรื่องจัดตั้งบริษัท